Diari Oficial de la Generalitat Valenciana


Sumari del DOGV 9634, del 07-07-2023 (2023/7721)

RESOLUCIÓ de 7 de juliol de 2023, del president de la Generalitat, per la qual es deleguen atribucions de la Conselleria de Justícia, Interior i Administració Pública, en determinats òrgans de l'esmentada conselleria i en Turisme Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9634

Data del DOGV
:   07-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7721


Data del document
:   07-07-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 7 de juliol de 2023, del president de la Generalitat, per la qual es deleguen atribucions de la Conselleria de Justícia, Interior i Administració Pública, en determinats òrgans de l'esmentada conselleria i en Turisme Comunitat Valenciana. [2023/7721]  
Mitjançant la Resolució de 2 d'agost de 2019, de la consellera de Justícia, Interior i Administració Pública (DOGV 8606, 05.08.2019), modificada per les resolucions de 6 de maig de 2020 (DOGV 8809, 12.05.2020) i de 18 de gener de 2022 (DOGV 9261, 21.01.2022), i mitjançant la Resolució de 20 de desembre de 2021 (DOGV 9003, 22.01.2021 i correcció d'errades DOGV núm. 9007, de 28.01.2021), es varen delegar determinades competències que corresponen a la Conselleria de Justícia, Interior i Administració Pública en altres òrgans de l'esmentada conselleria i en Turisme Comunitat Valenciana.  
Mitjançant el Decret 9/2023, de 7 de juliol, s'ha declarat el cessament de la consellera de Justícia, Interior i Administració Pública i l'assumpció de les competències que corresponen a la conselleria per part de la Presidència de la Generalitat.  
Atés que l'assumpció de les competències a què fa referència el Decret 9/2023 es produirà per un període de temps molt breu, i, per tant, és convenient que la totalitat de les competències que corresponen a la Conselleria de Justícia, Interior i Administració Pública, amb l'única excepció de les que no són delegables, continuen exercint-se per les secretaries autonòmiques i pel nivell directiu de l'esmentada conselleria, i de conformitat amb el que es disposa en l'article 63 de la Llei 5/1983, de 30 de desembre, del Consell, i en l'article 9 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Delegar les atribucions a què fan referència la Resolució de 2 d'agost de 2019, de la consellera de Justícia, Interior i Administració Pública (DOGV 8606, 05.08.2019), modificada per les resolucions de 6 de maig de 2020 (DOGV 8809, 12.05.2020) i de 18 de gener de 2022 (DOGV 9261, 21.01.2022), i la Resolució de 20 de desembre de 2021 (DOGV 9003, 22.01.2021 i correcció d'errades DOGV núm. 9007, de 28.01.2021), en els mateixos òrgans en els quals es deleguen les atribucions referides en les resolucions que s'han indicat i en els mateixos termes que aquestes estableixen.  
  
Segon  
Les competències que corresponguen a la Conselleria de Justícia, Interior i Administració Pública que no siguen indelegables i que no estiguen recollides en les resolucions a què fa referència l'apartat anterior seran assumides per la persona titular de la Sotssecretaria de la conselleria esmentada.  
  
València, 7 de juliol de 2023.- El president de la Generalitat: Ximo Puig i Ferrer.